**Speriat de necunoscut**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Speriat de necunoscut

m-am întristat să te regăsesc

închisă

între laturile unui cub

rostogolit de energia fricii tale

prin avatarurile sufletului

meu;

nu-ți potrivești pașii

cu muzica

încurci ritmul cu balansul

unui dans

numit de tine menuet;

mi-e frică de pierderea coerenței

de pierderea orientării

iluziei

de răvășirea gândului

în absolutul putinței

și neputinței;

ne fascinează efectele cascadei

lăcomia tornadelor

necontrolate

dependența asumată

de pofte

ignorând voința contineței;

să fim puternici întru Divinitate

nu sclavii doritori

de absolut;

nu suntem buricul pământului

suntem imaginația unui proiect

ce trebuie iubit

ca florile cerului;

nu face rău semenilor tăi

că la final

te vei afla singur

și îngândurat

în realitatea ce va traversa

cu tine

vămile... absolutului.

Autor: Gabriel Stănciulescu